Diari Oficial de la Generalitat Valenciana


Sumari del DOGV 1524, del 18-04-1991 (1991/820880)

RESOLUCIÓ de 22 de febrer de 1991, del Conseller d'Obres Públiques, Urbanisme i Transports, per la qual s'aprova definitivament la modificació número 8 del Pla General d'Ordenació Urbana d'Elda, tret de les referències que s'hi contenen pel que fa a les maneres de gestió i explotació d'aparcaments sota la via pública, entenent que la gestió i l'explotació dels esmentats aparcaments, que el planejament que aprovem permet, es regularà i s'efectuarà segons el que determine l'Ajuntament d'Elda en exercici de les seues competències, dins de les possibilitats que inclou la legislació vigent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1524

Data del DOGV
:   18-04-1991

Secció del DOGV
:   ALTRES DISPOSICIONS

Número del document
:   1991/820880


Data del document
:   22-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 22 de febrer de 1991, del Conseller d'Obres Públiques, Urbanisme i Transports, per la qual s'aprova definitivament la modificació núm. 8 del Pla General d'Ordenació Urbana d'Elda, tret de les referències que s'hi contenen pel que fa a les maneres de gestió i explotació d'aparcaments sota la via pública, entenent que la gestió i l'explotació dels esmentats aparcaments, que el planejament que aprovem permet, es regularà i s'efectuarà segons el que determine l'Ajuntament d'Elda en exercici de les seues competències, dins de les possibilitats que inclou la legislació vigent.  
Vist l?expedient de la modificació núm. 8 del Pla General d'Ordenació Urbana d'Elda.  
Vist que el ple de l'ajuntament aprovà el dia 11 d'abril de 1990 el projecte, i el va sotmetre a informació pública sense que es presentassen al·legacions, i el va aprovar provisionalment el 26 d?octubre de 1990.  
Vist que la documentació presentada es considera completa.  
Vist que l?objecte de la modificació puntual és ampliar la possibilitat que el pla general vigent permet per al sistema de pares i jardins urbans d?admetre l?ús, d?aparcaments (públics o privats) en el subsòl a la resta de sistemes complementaris recollits en la normativa.  
Vist que en els plànols de sistemes i zones en sòl urbà s?assenyalen les àrees elegides com un sistema complementari més d'equipaments, regulat des de les normes urbanístiques del pla general.  
Vist que la Comissió Territorial d'Urbanisme d'Alacant, en sessió de 14 de desembre de 1990, acordà emetre un informe favorable sobre la modificació esmentada, tret del que fa referència als sistemes de gestió i explotació d?aparcaments sota via pública.  
Atés que la modificació que es pretén no significa cap augment del volum edificable en la zona i no li afecta, per tant, el que preveu l'article 49 de la Llei del Sòl.  
Atés que la modificació proposada es considera com a un sistema complementari més d?equipaments necessari per al desenrotllament de la ciutat.  
Atés que tot i que la regulació de l?ús dels terrenys i, per consegüent, la previsió d?aparcaments, forma part de la competència urbanística, segons els articles 12.2.1.b) i e) de la Llei del Sòl, tanmateix la regulació detallada del mode d?explotació dels aparcaments que s'ubiquen sota la via pública no necessita incloure?s en la normativa urbanística corresponent, ja que les decisions públiques que això implique són competència exclusiva municipal, i l'ajuntament, una vegada premés l?ús per planejament urbanístic, podrà gestionar l?explotació d?aparcaments sota la via pública per qualsevol dels procediments que preveu el dret, i, especialment, el que s'indica en el Reial Decret 1372/86, de 13 de juny.  
En conseqüència, no és procedent l'aprovació de les previsions contingudes en aquest document de planejament pel que fa a la manera d'explotació dels aparcaments sota la via pública, tot i que sí que ho és el fet de preveure la possibilitat d'usar el sòl amb aquesta finalitat.  
Atés que s'ha seguit el tràmit establert en l'article 40 i 41 de la Llei del Sòl, en relació amb el 161.1 del reglament de planejament.  
Atés que el Conseller d'Obres Públiques, Urbanisme i Transports és competent per a l'aprovació definitiva, d?acord amb l?article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl la Llei de Procediment Administratiu i d'altres d?aplicació pertinent, resolc:  
Aprovar definitivament la modificació núm. 8 del Pla General d'Ordenació Urbana d'Elda, tret de les referències que s'hi contenen pel que fa a les maneres de gestió i explotació d?aparcaments sota la via pública, entenent que la gestió i l?explotació dels esmentats aparcaments, que el planejament que aprovem permet, es regularà i s?efectuarà segons el que determine l'ajuntament d'Elda en exercici de les seues pròpies competències, dins de les possibilitats que inclou la legislació vigent.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s?estime procedent.  
València, 22 de febrer de 1991. - El Conseller d'Obres Públiques, Urbanisme i Transports: Eugenio Burriel de Orueta